CELEX: 62017CN0382
Language: hr
Date: 2017-06-26 00:00:00
Title: Predmet C-382/17: Tužba podnesena 26. lipnja 2017. – Europska komisija protiv Portugalske Republike

21.8.2017   
            
            
               HR
            
            
               Službeni list Europske unije
            
            
               C 277/27
            
         Tužba podnesena 26. lipnja 2017. – Europska komisija protiv Portugalske Republike
   (Predmet C-382/17)
   (2017/C 277/40)
   Jezik postupka: portugalski
   
      Stranke
   
   
      Tužitelj: Europska komisija (zastupnici: P. Costa de Oliveira i L. Nicolae, agenti)
   
      Tuženik: Portugalska Republika
   
      Tužbeni zahtjev
   
   Tužitelj od Suda zahtijeva da:
   
               —
            
            
               utvrdi da je Portugalska Republika povrijedila svoje obveze prema članku 8. stavku 1. Direktive 2009/21/EZ (1) Europskog parlamenta i Vijeća od 23. travnja 2009. o ispunjavanju zahtjeva države zastave jer do 17. lipnja 2012. nije razvila, provela i održavala sustav upravljanja kvalitetom u odnosu na operativni dio aktivnosti svoje uprave u vezi s poslovima države zastave, koji se potvrđuje u skladu s primjenjivim međunarodnim normama kvalitete;
            
         
               —
            
            
               naloži Portugalskoj Republici snošenje troškova.
            
         
      Tužbeni razlozi i glavni argumenti
   
   Članak 8. stavak 1. direktive jasno utvrđuje da do 17. lipnja 2012. države članice moraju razviti, provesti i održavati navedeni potvrđeni sustav upravljanja kvalitetom.
   U ovome trenutku, u lipnju 2017., Portugalska Republika još uvijek nije ispunila svoje obveze u skladu s navedenim člankom.
   Na taj način portugalska uprava ugrožava ciljeve zadane direktivom dovodeći u opasnost sigurnost na moru i zaštitu okoliša. Usto, postupanjem portugalske uprave nastaje opasnost od stvaranja nelojalne tržišne prednosti za portugalsku flotu u odnosu na flote drugih država članica.
   
      (1)  SL 2009., L 131, str. 132. (SL, posebno izdanje na hrvatskom jeziku, poglavlje 7., svezak 14., str. 140.)